text: 10.
  
  Contrat de mariage entre Henri de Pirmont et Elisabeth de Sombreffe.
  
  29 Septembre 1446.
  In Gots Namen Amen. Ist beret uff hut Datum disser Notelen na eristl. ordenunge eyn recht Hyenlich und Ee; also daz der Edele Wilhem von Sombreff Hr zu Kerpen und zu Reckem sin eliche Dochter Lysen, geborn von Elizabeth von Syemerye siner erster Huszfr. zu eynem Betgenoszen und elicher Huszfr. geben sall Henrich Son zu Pirmont und Hern zu Erenberg; Und sal.. Wilhem, Henrich - - - zu Hyenlich Gude an Eestur geben (2000) - - Rinsche Gulden binnen dem nesten halben Jare dar na.. volgende, als - - Heynrich Lysen - - - beslaffen hat, und Ine des wol sicher machen ee sie bislaffen. Und sall.. Wilhelm Genero futuro darzu vort geben u. bewisen uff.. Lysen Mutterliche Erbe 500 fl. also daz er derselben.. na sinem Dode sicher sy, und gantz wissen moge wo er die vinden und uffburren moge. Und sall - - Lyse mit solchen (2500 fl.) - - - gentzlich uszbestat sin, und vorter keyns erfelnysz von irs Vatter u. Mutter erstirffnysz warten, noch forderende sin, Is enwere dan Sach daz eynich Bifalle geschege, so soll.. Lyse zu irem Rechten daran stain.
  Darentgen sal der egen. Henrich, Lysen - - - zu rechtem Wiedom bewyedomen als Wyedoms Recht und Lants gewonheit ist, mit Willen sins Vatters, uff den Schonenberger Hoff - - - gelegen in der
  Stat Syntzich, mit den Gutern hie umb gelegen und darzu gehorende; welchen Hoff - - soll man achten an IIC Gulden, und ab daran gebreche, so soll man an andern Guden so viel darzu dun - -, also daz IIC Jar Renten wol vernuget u. bewist sin sall. - - Were auch Sach, daz Henrich.. von Dots halben abeginge - -, ee sin Vatter Cone Hr zu Pirmont, - - - Wer auch daz Got fugede, daz.. Henrich u. Lyse eliche Geburt u. Kindere.. uberkommen. - -
  Und diesen Hynlich sollen beide Partien.. vollenfuren, und ir eyn die andern in vorgeschriebener massen mit - - Brieffe, in der bester Formen man die machen mach, versicheren entzuschen hie und Krist Messen nest zu kommende na Datum diser Noteln; Also daz Partes in den.. Sachen wol versorget und versichert sin. - - - Und han des zu Urkunde unser iglich sin Sigel - - zu ende disser Schrifft gedruckt. Und want dan die Edeln Besten, unser Lieben Vatter, Bruder, Swager, Neven, und gude Frunde, mit namen Cone Hr zu Pirmont, Johan Son zu Pirmont und Hr zu Erenberg, Johan Hr zu Schoneck und zu Olbruck, Johan Hr zu Winnenburg u. zu Bylstein, und Johan von Densbur dise Fruntschafft und Hyenlich - - - alsus bededingt und beret han - - - Geschriben uff Sant Michels dage des Heil. Ertzengels. Anno MIIIICLX sexto.
  
  Ibid. p. 1301, ex autogr.